ДЭЛЕГАЦЫЯ старшакласнікаў з КНР 19 жніўня наведала БДУ. Яе ўзначаліла Чэн Юсяй – намеснік дырэктара цэнтра развіцця Кітайскага фонду імя Сун Цынлін. Госці сустрэліся з прарэктарам па вучэбнай рабоце БДУ прафесарам Аляксеем Данільчанкам. Адпачынак кітайскіх дзяцей з 10 жніўня быў арганізаваны ў Нацыянальным дзіцячым адукацыйна-аздараўленчым цэнтры “Зубраня”. З імі сустрэлася намеснік прэм’ер-міністра Беларусі Наталля Качанава. У БДУ кітайскім навучэнцам прэзентавалі адукацыйны працэс на ўсіх факультэтах з мэтай азнаямлення з магчымасцямі навучання ў ВНУ. Акрамя таго, госці наведалі музей землязнаўства на геаграфічным факультэце.